
Hatósági ellenőrzés kontra audit – avagy a munkaügyi szabályok hatékony végrehajtása

Az Országos Tudományos Diákköri Konferencia dolgozatom témája a munkaügyi ellenőrzés kérdésköre, amelynek a két legfőbb módját vizsgálom. Ennek mentén bemutatom, majd összevetem a klasszikus hatósági munkaügyi jogérvényesítést az önállóbb audit jellegű megoldásokkal, valamint külön figyelmet fordítok a nemzetközi szabályozásra, így a Nemzetközi Munkaügyi Hatóság követelményeire, illetve az Európai Unió alapelveire és nemzeti szabályaink megfelelésére. A dolgozat kiindulópontja a munkáltatóknak a helyzetükkel való általános visszaélésének és a munkavállalóknak az ezzel kapcsolatos passzivitásának a tapasztalata. A dolgozatban kitérek arra, hogy milyen kihívásokkal rendelkezik a munkaügyi ellenőrzés rendszere, illetve, hogy hogyan működhet e kettő módszer párhuzamosan egymás mellett. Végül az olvasó választ kaphat arra, hogy a jelenlegi problémákat miként lehetne orvosolni, valamint arra, hogy hogyan lehetne kialakítani egy hatékony munkaügyi ellenőrző rendszert.



